دونیادا یئنی نوع کروناویروس‌دان اؤلنلرین سایی بیر میلیونو، انفکسیونا یولوخان‌لارین سایی 59 میلیونو، ویروس‌دان معالیجه اولونا‌راق ساغالان‌لارین سایی دا 41 میلیونو کئچیب.
ایتالیادا اپیدمی قوربان‌لاری‌نین سایی گون عرضینده 630 آرتا‌راق 50 مین 453-ا، انفکسیونا یولوخان‌لارین سایی ایسه 22 مین 930 آرتا‌راق بیر میلیون 431 مین 795-ا یوکسلیب. ایتالیا ساغلیق ناظیری‌نین مصلحتچیسی ولتر ریکاردی سون بیر آیدا 27 مین ساغلیق ایشچی‌سی‌نین کروناویروسا یولوخدوغونو آچیقلاییب.
فرانسادا کروناویروس‌دان اؤلنلرین سایی گون عرضینده 501 آرتا‌راق 49 مین 232 مینی، اپیدمی یه یولوخان‌لارین سایی ایسه 4 مین 452 آرتا‌راق 2 میلیونو کئچیب.
هیندوستان-دا "کووید-19"دان اینسان ایتکیسی 133 مین 773-ا، یولوخان‌لارین سایی 9 میلیون 140 مین 312-یه یوکسلیب.
ویروس سببیله غزه-ده اؤلن‌لرین سایی 65، حادثه‌لرین سایی ایسه 14 مین 768 اولوب.
دونیا ساغلیق تشکیلاتی "کووید-19" انفکسیونونون سبب اولدوغو خسته‌لیک سایی‌نین آرتماسی سببیندن غزه-ده کی ساغلام‌لیق سیستمی‌نین چؤکه بیله جگی خبردارلیغینی ائدیب.
ژاپونیا-دا "کووید-19" انفکسیونونون قوربان‌لاری‌نین سایی 2 مینی کئچیب. اؤلکه داخیلینده گونده‌لیک یولوخما فاکتی سایی‌نین 2 میندن چوخ اولماسیندان سونرا داخی‌لی توریزمین جانلاندیریلماسی ایستیقامتینده وئریلن "سیاحت" و "یئمه‌یه گئت" دستک‌لری دایاندیریلا‌جاق.
افریقا قاره سینده اپیدمی سببیله اؤلن‌لرین سایی 49 مین 802، ویروسا یولوخان‌لارین سایی ایسه 2 میلیون 82 مین 702 نفره یوکسلیب.
قاره ده "کووید-19"دان قایناق‌لانان ان چوخ اینسان ایتکیسی 20 مین 903 اؤلومله گونئی افریقا-دا قئیده آلیندیقدا میصرده 6 مین 548، مراکش-ده ایسه 5 مین 316 نفر حیاتینی ایتیریب.
روسیادا سون 24 ساعات عرضینده داها 25 مین 173 نفر یئنی نوع کروناویروس (کووید-19) انفکسیونونا یولوخوب.
روسیادا "کووید-19"ا یولوخان‌لارین 2 میلیون 114 مین 502 نفره چاتیب.
سون 24 ساعات عرضینده 361 نفرین کروناویروس‌دان اؤلدوگو بیلدیریلیب. عمومی‌لیکده کروناویروس‌دان اؤلن‌لرین سایی 36 540 نفره چاتیب.
قئید ائدک کی، روسیا کروناویروسا یولوخما‌لارین سایینا گؤره دونیادا امریکا، هیندوستان و برزیل-دن سونرا دؤردونجو یئرده گلیر.
